《渔家傲·八十邻翁头似葆》
元代·马熙

八十邻翁头似葆。为言环翠埋芳草。不似圭塘风物闹。清昼好。来游往往逢郊岛。细浪粼粼风袅袅。柳丝柔直荷钱小。凫短鹤长无用较。舟可棹。扣舷重和渔家傲。

作者简介：衡州安仁（今湖南衡阳）人，字明初。由缑山书院山长，累官右卫率府教授。与许有壬兄弟、父子善。尝撰《圭塘欸乃集》。